CELEX: 52020DP0023
Language: sk
Date: 2020-01-30 00:00:00
Title: Rozhodnutie Európskeho parlamentu z 30. januára 2020 o návrhu na vymenovanie výkonného riaditeľa Európskeho orgánu pre bankovníctvo (N9-0003/2020 – C9-0006/2020 – 2020/0901(NLE))

17.8.2021   
            
            
               SK
            
            
               Úradný vestník Európskej únie
            
            
               C 331/46
            
         
      P9_TA(2020)0023
      Vymenovanie výkonného riaditeľa Európskeho orgánu pre bankovníctvo
      Rozhodnutie Európskeho parlamentu z 30. januára 2020 o návrhu na vymenovanie výkonného riaditeľa Európskeho orgánu pre bankovníctvo (N9-0003/2020 – C9-0006/2020 – 2020/0901(NLE))
      (Súhlas)
      (2021/C 331/08)
      
         Európsky parlament,
      
      
                  —
               
               
                  so zreteľom na návrh rady orgánov dohľadu Európskeho orgánu pre bankovníctvo zo 14. januára 2020 (C9-0006/2020),
               
            
                  —
               
               
                  so zreteľom na článok 51 ods. 2 nariadenia Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (1),
               
            
                  —
               
               
                  so zreteľom na svoje uznesenie zo 14. marca 2019 o rodovej rovnováhe pri navrhovaní kandidátov v oblasti hospodárskych a menových záležitostí EÚ (2),
               
            
                  —
               
               
                  so zreteľom na svoje uznesenie zo 16. januára 2020 o inštitúciách a orgánoch v hospodárskej a menovej únii: predchádzanie konfliktu záujmov po skončení verejnej služby (3),
               
            
                  —
               
               
                  so zreteľom na článok 131 rokovacieho poriadku,
               
            
                  —
               
               
                  so zreteľom na správu Výboru pre hospodárske a menové veci (A9-0008/2020),
               
            
                  A.
               
               
                  keďže súčasný výkonný riaditeľ Európskeho orgánu pre bankovníctvo oznámil svoje odstúpenie z funkcie s účinnosťou od 31. januára 2020;
               
            
                  B.
               
               
                  keďže 14. januára 2020 rada orgánov dohľadu Európskeho orgánu pre bankovníctvo navrhla na základe otvoreného výberového konania, aby bol v súlade s článkom 51 ods. 2 a 3 nariadenia (EÚ) č. 1093/2010 za výkonného riaditeľa vymenovaný Gerry Cross na päťročné funkčné obdobie;
               
            
                  C.
               
               
                  keďže Výbor pre hospodárske a menové veci usporiadal 22. januára 2020 vypočutie Gerryho Crossa, ktorý počas vypočutia predniesol úvodné vyhlásenie a následne odpovedal na otázky členov výboru;
               
            
               
                  1.
               
               
                  odmieta schváliť vymenovanie Gerryho Crossa za výkonného riaditeľa Európskeho orgánu pre bankovníctvo a žiada, aby bol návrh stiahnutý a aby bol Európskemu parlamentu predložený nový návrh;
               
            
               
                  2.
               
               
                  poveruje svojho predsedu, aby postúpil toto rozhodnutie Rade, Komisii, Európskemu orgánu pre bankovníctvo a vládam členských štátov.
               
            
         (1)  Ú. v. EÚ L 331, 15.12.2010, s. 12.
      
         (2)  Prijaté texty, P8_TA(2019)0211.
      
         (3)  Prijaté texty, P9_TA(2020)0017.